Kohaletoimetamine on tasuta!
DVD-plaat „Kaks filmi eesti etnograafiast“ on pühendatud Eesti Rahva Muuseumi kauaaegse direktori Aleksei Petersoni 80. juubelile. Plaadil on juubilari osalusel valminud filmid „Jääalune kalapüük Audrus“ (1964) ja „Eesti küla sajandivahetusel“ (1978) ning intervjuu Aleksei Petersoniga (2009).
Plaadi kaane vahel on lühike brošüür lühikese tagasivaatega etnograafilise filmi sünniloole Eesti Rahva Muuseumis nõukogude perioodil. Tegemist on sarja „Eesti etnograafiline film“ esimese DVD-ga. Algava sarjaga tahab ERM tutvustada laiemale avalikkusele oma senist ja tulevast filmitoodangut.
Kogu sisu on eesti, vene ja inglise keeles.
Plaadi huvilistena nähakse nii kohalikke kui ka välismaiseid etnograafia- ja filmihuvilisi.
DVD sobib õppematerjaliks koolides.